id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms ms nl id id pl id id id id id id id ms id id ms ms id ms id ms id id ms ms ms id ms ms ms ms ms ms id id ms ms ms id ms id ms ms ms ms ms id ms ms id ms id it ms ms ms id ms id id ms ms ms id id hy hy hy eo id eo id ms sl ms ms id fi it fr ms it fr en ms ms en en en ms ms en en ms en id id id id id en id id jv ms id id it es id id en id ms ms ms ms ms ms
Bertungku Selepas Bersalin, Adakah Ini Trik Ibu Untuk Kembali Langsing?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sedang Berpantang? Ibu, Ikut 3 Cara Bertungku Ini Kalau Nak Cepat Langsing!
Ditulis oleh Asyikin Md Isa Disemak pada 02/04/2022
Disemak secara perubatan oleh Panel Perubatan Hello Doktor
Proses bertungku bagi wanita selepas melahirkan adalah amalan tradisional masyarakat Melayu semasa tempoh berpantang. Tetapi apakah kelebihannya dan bagaimana cara bertungku selepas bersalin ini dilakukan?
Untuk mendapatkan lebih banyak info tentang Keibubapaan, sila dapatkannya di sini.
Keperluan bertungku selepas bersalin
Amalan bertungku ini umum adalah lebih kepada budaya Melayu, kerana jika diikutkan bangsa lain di Malaysia, tiada yang mengamalkannya. Ia biasanya dilakukan selepas bersalin atau lebih dikenali sebagai tempoh berpantang.
Tujuan bertungku semasa berpantang adalah untuk melancarkan darah, mengecut dan menaikkan rahim. Pada bahagian perut pula, ia memainkan peranan penting untuk membantu melangsingkan abdomen di samping menurunkan berat badan.
Manfaat bertungku selepas bersalin
Apabila bertungku, haba daripada batu yang dipanaskan dan ditekapkan di bahagian tubuh akan menyebabkan saluran darah pada kulit mengembang, sekali gus menjadikan proses peredaran darah bertambah baik.
Nutrien dan oksigen dalam darah akan melalui bahagian tubuh yang ditungku
Melegakan rasa sakit dan lenguh pada otot terlibat
Membantu menyingkirkan bahan buangan apabila darah mengalir dengan baik
Amalan ini juga dipercayai dapat memecahkan darah beku
Adakah boleh menggunakan sebarang batu untuk bertungku ini? Jawapannya tidak. Ada beberapa pilihan tungku yang boleh digunakan.
Pertamanya, tungku besi yang didatangkan dalam bentuk bulat dan lonjong. Walau bagaimanapun, tungku besi bulat agak sukar digunakan untuk bertungku pada bahagian perut. Disebabkan itu, tungku besi lonjong lebih menjadi pilihan.
Manakala tungku batu biasanya menggunakan batu sungai. Kelebihan penggunaan tungku jenis ini adalah ia dikatakan kurang menyakitkan sekiranya digunakan dengan cara yang betul ketika proses bertungku.
Pilihan tungku lain adalah tungku herba yang dihasilkan daripada pasir sungai atau batu kecil yang dikeringkan untuk tahan lebih lama.
Tungku ini juga dimasukkan dengan pelbagai jenis herba seperti jintan hitam, halba, serai wangi dan lain-lain.
Cara bertungku selepas bersalin
Bagi ibu selepas melahirkan anak, amalan bertungku dipercayai dapat merawat rahim dan organ badan lain.
Biasanya tempoh untuk bertungku selama 45 minit dilakukan ibu selepas berurut pada awal pagi dan petang.
Bagaimana caranya? Batu tungku yang hendak digunakan perlu dipanaskan terlebih dahulu untuk tempoh sekurang-kurangnya 30 minit.
Kemudian, batu tunggu yang telah dipanaskan perlu dibalut dengan beberapa lapisan kain yang dilapik dengan daun mengkudu.
Kenapa daun mengkudu? Daun ini dipilih kerana bau wangi yang terhasil semasa bertungku dapat memberikan ketenangan.
Selain itu, anda juga boleh menggunakan daun sirih, daun kunyit hitam, pandan, lengkuas atau serai wangi.
Penting untuk memastikan balutan pada batu, diikat dengan rapi pada bahagian hujungnya supaya tidak terburai.
Bagi ibu bersalin normal, amalan bertungku ini boleh dimulakan seawal hari ke-3 selepas melahirkan anak sehingga hari ke-44. Ia juga boleh diteruskan selepas tempoh itu.
Untuk wanita yang melalui proses bersalin secara pembedahan caesarean, anda harus bersabar kerana perlu menunggu luka czer sembuh sepenuhnya sebelum menjalani rawatan bertungku ini.
Bahagian perlu bertungku selepas bersalin
Peraturan penting semasa bertungku adalah ia perlu dilakukan ketika ibu sedang berbaring.
Adakah semua bahagian tubuh perlu bertungku? Tidak. Berikut dikongsikan antara kawasan tubuh yang perlu menjalani proses bertungku ini:
Kawasan ini perlu ditungku bagi mengecutkan peranakan yang membesar semasa mengandung tetapi ia perlulah dilakukan dengan berhati-hati.
Cara bertungku untuk menaikkan bahagian peranakan ini perlu dibuat daripada bawah perut. Ia dilakukan dengan menolak batu tungku dari bawah ke atas dan mengikut arah jam.
Elakkan daripada meletakkan batu tungku di atas pusat atau perut.
Sekitar buah dada, ketiak juga perlu bertungku selepas bersalin
Bahagian lain yang terlibat adalah dada, ulu hati, ketiak dan belikat.
Tekapkan dengan perlahan-lahan pada bahagian dada supaya darah mengalir dengan baik. Ini untuk membolehkan susu ibu keluar dengan lancar.
Selepas itu, tungku dibawa ke bahagian ulu hati. Bertungku pada kawasan ini dapat membantu memecahkan angin di bahagian perut dan ulu hati.
Kemudian beralih pula ke bahagian ketiak kanan serta kiri. Akhir sekali barulah proses bertungku dilakukan di bahagian belikat kanan dan kiri untuk beberapa minit.
Pada bahagian tubuh ini, batu tungku diletakkan seperti bantal di bawah leher. Tujuan bertungku pada kawasan ini adalah untuk memulihkan perjalanan darah ke bahagian kepala dan leher.
Cara bertungku selepas bersalin di bahagian bawah pinggang
Selain bahagian tubuh di atas, ibu selepas beranak juga perlu bertungku pada betis, paha, punggung, pinggang, pelipat, pergelangan kaki dan tapak kaki.
Anggaran masa untuk bertungku pada bahagian bawah pinggang ini adalah antara 15-20 minit.
Jika batu tungku yang digunakan bulat atau bujur, terdapat 2 pilihan menungku pada bahagian tapak kaki boleh anda lakukan, iaitu:
Merapatkan kaki dan kemudian digerakkan ke hadapan dan belakang di atas batu tungku, atau
Menggolekkan batu tungku ke hadapan dan belakang pada tapak kaki
Biarkan batu tungku pada bahagian ini sehingga sejuk.
Namun semasa melakukan amalan bertungku ini, haruslah tidak melebihi 30 minit pada satu-satu bahagian tubuh. Kenapa? Ini kerana dipercayai jika terlalu lama, saluran darah boleh mengecut.
Selain daripada ibu selepas beranak, sesiapa sahaja boleh mengamalkan bertungku ini. Semoga perkongsian ini membawa manfaat kepada anda. Selamat bertungku!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Fariza Fadzil, Khadijah Shamsuddin, and Sharifa Ezat Wan Puteh. Traditional Postpartum Practices Among Malaysian Mothers: A Review (2016). https://doi.org/10.1089/acm.2013.0469, Accessed on March 17, 2022
Practice of Hot Abdominal Compression among Parturient Women at the University College Hospital, Ibadan, Nigeria. https://www.ajol.info/index.php/jcmphc/article/view/185035/174368, Accessed on March 17, 2022
Cara Bertungku Dengan Betul, Wajib Kena Dekat 4 Bahagian Badan Barulah Hasilnya Perut Kempus Dan Tak Buncit. https://www.mingguanwanita.my/cara-bertungku-dengan-betul-wajib-kena-dekat-4-bahagian-badan-barulah-hasilnya-perut-kempis-dan-tak-buncit/, Accessed on March 17, 2022
Amalan Perubatan Tradisional Melayu Bagi Penjagaan Ibu-Ibu Selepas Bersalin Di Negeri Kelantan. https://tcm.moh.gov.my/ms/upload/amalan/laporan_kajian/postnatal.pdf, Accessed on March 17, 2022
Bertungku Lepas Bersalin Boleh Tapi Doktor Ini Pesan Jangan Berlebihan. https://www.majalahpama.my/bertungku-lepas-bersalin-boleh-tapi-doktor-ini-pesan-jangan-berlebihan/, Accessed on March 17, 2022
The confinement period for Malay mothers: postpartum practices and adapting traditions. https://www.monash.edu.my/__data/assets/pdf_file/0020/2236520/Post-partum-practice.pdf, Accessed on March 17, 2022
Malay Muslim birth rituals. https://eresources.nlb.gov.sg/infopedia/articles/SIP_2018-11-27_083459.html, Accessed on March 17, 2022
Amalan Bertungku Bukan Setakat Dalam Pantang, Lepas 44 Hari Pun Mama Kena Teruskan. https://www.majalahpama.my/amalan-bertungku-bukan-setakat-dalam-pantang-lepas-44-hari-pun-mama-kena-teruskan/, Accessed on March 17, 2022
Ibu, Jaga-jaga Dengan 11 Tanda Bahaya Selepas Bersalin Ini!
Hati-hati Mama, 4 Perkara Ini Boleh Jadi Sebab Luka Czer Terbuka Kembali!
Ditulis oleh Asyikin Md Isa Disemak pada 02/04/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.